pythainlp/thai-wiki-dataset-v4 huggingface dataset:
เจ้าหญิงมาเฟลดาแห่งซาวอย

เจ้าหญิงมาเฟลดาแห่งซาวอย  ประสูติเมื่อวันที่ 2 พฤศจิกายน ค.ศ. 1902 เป็นพระราชธิดาพระองค์รองใน พระเจ้าวิคเตอร์ เอ็มมานูเอลที่ 3 แห่งอิตาลี และ เจ้าหญิงเอเลนาแห่งมอนเตเนโกร เป็นพระราชภคินีใน พระเจ้าอุมแบร์โตที่ 2 และ โจวันนาแห่งอิตาลี สมเด็จพระราชินีแห่งบัลแกเรีย เป็นพระราชปิตุจฉา (ป้าฝ่ายพ่อ) ใน เจ้าชายวิคตอริโอ เอ็มมานูเอล เจ้าชายแห่งเนเปิลส์ และพระราชมาตุจฉา (ป้าฝ่ายแม่)ใน ซีโมน แซ็กซ์-โคบูร์ก-ก็อตธา โดบมีความสนพระทัยด้านศิลปะและการดนตรี ในช่วงสงครามโลกครั้งที่หนึ่ง เจ้าหญิงเอเลนาแห่งมอนเตเนโกร เสด็จพระราชดำเนินพร้อมด้วย เจ้าหญิงมาเฟลดาแห่งซาวอย พระราชธิดาเยือนโรงพยาบาลทหารของอิตาเลียน ทรงพระราชทานกำลังใจแก่ทหารและมีพระราชปฏิสันถารร่วมด้วยคณะแพทย์และพยาบาล ต่อมาเมื่อเจริญพระชันษาทรงเสกสมรสกับ ฟิลิป แลนด์เกรฟแห่งเฮสส์ ผู้เป็นพระราชนัดดาใน จักรพรรดิฟรีดริชที่ 3 แห่งเยอรมนี และพระราชปนัดดาใน สมเด็จพระราชินีนาถวิกตอเรีย เมื่อวันที่ 23 กันยายน ค.ศ. 1925 รับพระราชทานพระอิสริยยศเคียงคู่พระสวามีคือ แลนด์เกรฟวีนแห่งเฮสส์ พระชายา มีพระบุตรดังนี้
พระองค์สิ้นพระชนม์ลงเมื่อวันที่ 27 สิงหาคม ค.ศ. 1944 สิริพระชันษา 41 ปี โดยภายหลังพระองค์สิ้นพระชนม์ รัฐบาลอิตาลีได้นำพระนามของพระองค์มาตั้งชื่อเป็นอาหารชนิดหนึ่งโดยชื่อว่า มาเฟลดีน
รายชื่อนครในประเทศอาร์เจนตินาเรียงตามจำนวนประชากร

รายชื่อนครในประเทศอาร์เจนตินา นี้แสดงตัวเลขประชากรจากแหล่งข้อมูลที่แตกต่างกันสำหรับนครและเมืองในอาร์เจนตินา และจัดอันดับนครและเมืองตามตัวเลขเหล่านั้น จำนวนประชากรของแต่ละเมืองนับรวมประชากรในเขตเมืองขยายด้วย ยกเว้นบัวโนสไอเรส (เขตมหานครบัวโนสไอเรสมีประชากร 12,801,365 คน) นอกจากนี้ ด้านล่างสุดของหน้านี้ยังมีรายการผลิตภัณฑ์มวลรวมในประเทศ (แบบความเสมอภาคของอำนาจซื้อ) ของเขตมหานครของบรรดาเมืองที่ใหญ่ที่สุดในประเทศ โดยเปรียบเทียบกับผลิตภัณฑ์มวลรวมในประเทศของประเทศที่สามารถเปรียบเทียบกันได้ เพื่อแสดงว่ากำลังซื้อของเขตมหานครแต่ละเขตในอาร์เจนตินาใกล้เคียงกับกำลังซื้อของประเทศเหล่านั้น แม้ว่าจำนวนประชากรจะไม่สามารถเทียบกันได้ก็ตาม
นครเรียงตามจำนวนประชากร.
รายชื่อด้านล่างนี้ใช้ข้อมูลจากสำมะโนประชากร พ.ศ. 2553 และ พ.ศ. 2544 โดยสถาบันสถิติและสำมะโนแห่งชาติอาร์เจนตินา และจาก "เวิลด์บุ๊กเอนไซโคลพีเดีย" พ.ศ. 2553 รายชื่อนี้เรียงลำดับโดยใช้ข้อมูลของ พ.ศ. 2553 เป็นหลัก ถ้าไม่มีข้อมูลของ พ.ศ. 2553 จะใช้ข้อมูลของ พ.ศ. 2544 แทน ชื่อเมืองที่เป็นตัวหนาคือชื่อเมืองหลวงของรัฐ
เอาต์ออฟรีช

"เอาต์ออฟรีช"  คือเพลงของ แกเบรียล นักร้องหญิงชาวอังกฤษ แต่งโดย แกเบรียล และ โจนาธาน ชอร์ตเทน เพื่อใช้เป็นเพลงประกอบภาพยนตร์แนวตลกโรแมนติกของ เรื่อง "บริดเจต โจนส์ ไดอารี่ บันทึกรักพลิกล็อก"  เพลงนี้ได้ มาช่วยบรรเลงเครื่องสายให้กับภาคดนตรีด้วย
"เอาต์ออฟรีช" ออกจำหน่ายเป็นซิงเกิลนำจากภาพยนตร์เมื่อวันที่ 2 เมษายน พ.ศ. 2544 สามารถไต่ถึงอันดับ 1 ในโปรตุเกส อันดับ 2 ในนิวซีแลนด์ และ อันดับ 4 บนชาร์ตซิงเกิลแห่งสหราชอาณาจักร ตัวเพลงขายได้ 320,000 ก้อปปี้ ในสหราชอาณาจักร (ระบุโดย Official Charts Company) และกลายเป็นซิงเกิลที่ประสบความสำเร็จที่สุดอันดับที่ 10 ประจำปี พ.ศ. 2544 ในนิวซีแลนด์ ต่อมาได้ถูกบรรจุลงอัลบั้ม"ไรส์" (พ.ศ. 2542) ที่ออกจำหน่ายใหม่ในปี พ.ศ. 2544 รวมทั้งในอัลบั้มรวมเพลงฮิต "ดรีมส์แคนคัมทรู, เกรเทสฮิตส์ ชุดที่ 1" ซึ่งออกจำหน่ายในปีเดียวกัน
มิวสิกวิดีโอ.
มิวสิกวิดีโอเพลงนี้เป็นคลิปของแกเบรียลที่กำลังร้องเพลง สวมแว่นตากันแดดสีดำและแจ๊คเก็ตหนังสีดำตัวใหญ่ ตัดสลับกับคลิปจากภาพยนตร์เรื่อง "บริดเจต โจนส์ ไดอารี่ บันทึกรักพลิกล็อก" และได้ นักแสดงชายชาวอังกฤษมาร่วมแสดงในมิวสิกวิดีโอเพลงนี้ด้วย
ชาร์ตและการรับรอง.
<templatestyles src="Col-begin/styles.css"/>
ภาษาอ่ายตน

ภาษาอ่ายตน หรือ ภาษาไทอ่ายตน เป็นภาษาที่พูดโดยชาวอ่ายตนในรัฐอัสสัม, อินเดีย ปัจจุบันถูกจัดเป็นภาษาที่ถูกคุกคาม เนื่องจากมีผู้พูดน้อยกว่าสองพันคนทั่วโลก เป็นภาษาที่มีความใกล้เคียงกับภาษาพ่าเก
ระบบการเขียน.
ระบบการเขียนภาษาอ่ายตน ใช้อักษรพม่าชุดเดียวกันกับภาษาพ่าเก ดังนี้
พยัญชนะ.
พยัญชนะต้นมีตามตารางดังต่อไปนี้ แต่ละตัวมีพื้นเสียงเป็นสระ อะ (บางครั้งเมื่อมีพยัญชนะสะกดจะกลายเป็นสระ อา)
พยัญชนะควบมีตามตารางดังต่อไปนี้
นอกจากนี้ยังมีพยัญชนะซ้อนสำหรับคำที่ยืมจากภาษาในอินเดีย (เช่นภาษาบาลีและภาษาสันสกฤต) พยัญชนะตัวบนจะกลายเป็นพยัญชนะสะกด และตัวล่างจะกลายเป็นพยัญชนะต้นของพยางค์ถัดไป
พยัญชนะสะกดมีตามตารางดังต่อไปนี้ ปัจจุบันไม้ซัต –် ใช้เป็นตัวบอกพยัญชนะสะกดอย่างชัดเจน แต่ในเอกสารโบราณอาจไม่ปรากฏ
สระ.
สระในพยางค์เปิด (ไม่มีพยัญชนะสะกด) มีตามตารางดังต่อไปนี้
สระในพยางค์ปิด (มีพยัญชนะสะกด) มีตามตารางดังต่อไปนี้
สระประสมมีตามตารางดังต่อไปนี้
ถ้า –ံ ตามหลังสระใด เหมือนมี မ် (ม) เป็นพยัญชนะสะกด
วรรณยุกต์.
ภาษาอ่ายตนมีวรรณยุกต์ 3 เสียง แต่ไม่มีรูปเขียน (ภาษาพ่าเกมีวรรณยุกต์ต่างจากนี้)
ตัวอักษรแทนคำ.
ตัวอักษรต่อไปนี้ถือว่าเป็นคำโดยไม่ต้องประสม
การซ้ำคำ.
นอกจากการเขียนคำเดิมสองครั้ง ภาษาอ่ายตนสามารถเขียนคำซ้ำโดยใส่ไม้ซัตหรือสระสองครั้งก็ได้ เท่าที่พบมีดังนี้
ตัวเลข.
ตัวเลขใช้แบบเดียวกับภาษาพม่า
วิลเลียม เวอร์สลีย์

เซอร์วิลเลียม เวอร์สลีย์  เกิดเมื่อวันที่ 5 เมษายน 2433 ณ ยอร์กเชอร์ เป็นบุตรชายของ วิลเลียม เวอร์สลีย์ที่ 3 กับ ออกัสตา แมรี ชิลล์เวส บาว์น เขาเป็นเศรษฐีที่ดินแห่งอังกฤษและเป็นมือสมัครเล่นคริกเกต โดยตระกูลของเขานั้นถือว่าเป็นผู้ดีเก่า โดยเป็นหลานของอาร์ทิงตัน เวอร์สลีย์ เศรษฐีใหญ่แห่งภูมิภาคยอร์กเชอร์ ในช่วงสงครามโลกครั้งที่หนึ่ง เขาทำหน้าที่เป็นนายทหารราบและได้รับบาดเจ็บจากการสู้รบ ก่อนจะถูกจับเป้นเชลย เขาดำรงตำแหน่งเป็นลอร์ดยอร์กและเชอร์ยอร์กตั้งแต่ปี 2494-2508
แต่งงาน.
เขาได้แต่งงานกับ จอยซี่ มอร์แกน บรุนเนอร์ เมื่อวันที่ 20 พฤษภาคม 2467 มีบุตร-ธิดาดังนี้
มือสมัครเล่นคริกเกต.
เขาเป็นกัปตันสโมสรคริกเก็ตยอร์กเชียร์ในปี พ.ศ. 2471 และ 2472 ฤดูกาลเดียวของคริกเกตชั้นหนึ่ง เขาไม่สามารถรับตำแหน่งนายทหารในปี พ.ศ. 2467 ได้เนื่องจากความตั้งใจทางธุรกิจ ต่อมาเขาเป็นประธานแห่งยอร์กเชียร์เคาน์ตี้คริกเก็ตคลับจาก พ.ศ. 2503 จนถึงปี 2516 และดำรงตำแหน่งประธาน MCC ในปี พ.ศ. 2505
เขาเสียชีวิตในปี พ.ศ. 2516 ด้วยโรคชรา สิริอายุรวม 83 ปี
เถาวัลย์เปรียง

เถาวัลย์เปรียง (ชื่อวิทยาศาสตร์: "Derris scandens") เป็นพืชในวงศ์ถั่ว ลักษณะเป็นไม้เถาเนื้อแข็งอายุหลายปี ใบเป็นใบประกอบแบบขนนกปลายคี่ รูปรีแกมรูปขอบขนานขนาด 1.5-2.5 x 4-6 เซนติเมตร มี 7-9 ใบย่อย แผ่นใบสีเขียวเข้มเป็นมัน ดอกออกเป็นช่อกระจะตามซอกใบและปลายยอด ช่อยาว 20-30 เซนติเมตร แต่ละช่อมีดอกย่อย 5-10 ดอก ดอกย่อยสีขาวอมชมพู มีกลิ่นหอมอ่อน ๆ กลีบดอกมี 5 กลีบ ผลเป็นฝักแบนขนาด 1-1.5 x 3-8 เซนติเมตร ภายในมีหลายเมล็ด
เถาวัลย์เปรียงกระจายพันธุ์ในอินเดีย จีน อินโดจีนถึงออสตราเลเซีย เถามีสรรพคุณแก้ปวดเมื่อยกล้ามเนื้อ รักษาโรคข้อเสื่อม
ศึกเทพพยากรณ์พิชิตมาร

ศึกเทพพยากรณ์พิชิตมาร  สร้างจากเค้าโครงเรื่อง พยากรณ์ประกาศิต บทประพันธ์ของ อุนสุยอัน เป็นละครโทรทัศน์ที่สร้างขึ้นในปี ค.ศ. 2006 ในประเทศจีน จะออกอากาศช่อง TVB นำแสดงโดย แฟรงกี้ หลิน, หลิน เฟิง, หยาง อี้, เซเลนา หลี่, เดวิด เจียง, แอนน์ อึ้ง, หู ติ้งซิน, เฟลิกซ์ ล็อก ออกอากาศทางช่อง ช่อง 3 แฟมิลี ในประเทศไทย
เนื้อเรื่องย่อ.
ในยุทธภพมีกฎเกณฑ์ว่า ทุก 5 ปี ทั้งฝ่ายธรรมและฝ่ายอธรรมจะต้องส่งยอดฝีมือฝ่ายละห้าคนเป็นตัวแทนประลองยุทธในศึกตราทอง หากฝ่ายใดเป็นฝ่ายชนะจะได้ครองยุทธภพเป็นเวลา 5 ปี แต่ถึงกระนั้นยอดฝีมือฝ่ายธรรมกลับถูกลอบสังหารอย่างต่อเนื่อง 
หลี่ปู้อี้ ซึ่งมีวรยุทธลึกล้ำและมีความสามารถในการทำนายโชคชะตาจึงต้องรับหน้าที่เสาะหายอดฝีมือเพื่อเข้าร่วมประลองในศึกตราทองนี้เอง ต่อมาเขาถูกไล่เย่าเอ๋อ หมอเทวดาซึ่งฝ่ายอธรรมจ้างมาคอยขัดขวาง ที่แท้ผู้อยู่เบื้องหลังคอยบงการไล่เย่าเอ๋อนั้นก็คือ เกอซูเทียน จ้าววังปรารถนาซึ่งอาฆาตมาตรร้ายหมายเอาชีวิตหลี่ปู้อีนั่นเอง ความจริงแล้วเกอซูเทียนเป็นศิษย์พี่ของหลี่ปู้อีซึ่งหายสาบสูญไปนานหลายปี ในเวลานั้นเนื่องจากเกอซูเทียนหลงเชื่อจอมมารจึงได้เข้ากับวังปรารถนา เพื่อฝ่ายธรรม เพื่อสำนัก เพื่อกำจัดม๋อจ่างเต้าเซียว หลี่ปู้อีจึงจำต้องต่อสู้ตัดสินแพ้ชนะกับไล่เย่าเอ๋ออย่างหลีกเลี่ยงไม่ได้
เซียง ไห่หลาน

เซียง ไห่หลาน (อักษรโรมัน: Anne Heung) เป็นนักแสดงสาวชาวจีนที่มีชื่อเสียง ซึ่งมีชื่อภาษาอังกฤษที่คนทั่วไปรู้จักคือ แอนน์ อึ้ง  เธอคือ มิสฮ่องกง ปี 1998 เธอได้ลาอกจาก TVB และออกจากวงการบันเทิงไปตั้งแตีปี ค.ศ. 2008
เอเซเด อูเอสกา

โซซิเอดัดเดปอร์ติบาอูเอสกา  เป็นสโมสรฟุตบอลอาชีพสเปน ตั้งอยู่ที่เมืองอูเอสกา แคว้นอารากอน ก่อตั้งเมื่อปี ค.ศ. 1960 ปัจจุบันกำลังแข่งขันในลาลิกา โดยเลื่อนชั้นจากเซกุนดาดิบิซิออนเมื่อฤดูกาล 2019–20 สนามเหย้าของสโมสรคือ "เอสตาดิโอเอลอัลโกรัซ" ความจุ 7,638 ที่นั่ง
สโมสรฟุตบอลเรอัลบายาโดลิด

สโมสรฟุตบอลเรอัลบายาโดลิด  หรือเรียกโดยย่อว่า บายาโดลิด ([βaʎaðoˈlið]) เป็นสโมสรฟุตบอลอาชีพในประเทศสเปน ตั้งอยู่ในเมืองบายาโดลิด แคว้นกัสติยาและเลออน ปัจจุบันลงเล่นอยู่ในลาลิกา ลีกสูงสุดของประเทศสเปน สีของสโมสรคือสีม่วง และขาว โดยสวมเป็นชุดลายมาตั้งแต่ก่อตั้งสโมสรในวันที่ 20 มิถุนายน ค.ศ. 1928 พวกเขาใช้สนามกีฬาโฆเซซอร์ริยาเป็นสนามเหย้า ซึ่งมีความจุผู้ชม 27,846 คน
นับตั้งแต่ก่อตั้ง สโมสรชนะเลิศการแข่งขันเพียงรายการเดียวคือ โกปาเดลาลิกา ฤดูกาล 1983–84 ซึ่งยกเลิกกาาแข่งขันไปแล้วในปัจจุบัน พวกเขาเคยเป็นทีมรองชนะเลิศโกปาเดลเรย์สองครั้ง ในฤดูกาล 1949–50 และ 1988–89 และได้ผ่านเข้าไปแข่งขันในยูฟ่าคัพสองครั้ง ในฤดูกาล 1984–85 และ 1997–98 นอกจากนี้ ยังได้ลงเล่นในยูฟ่าคัพวินเนอร์สคัพ ในฤดูกาล 1989–90 ปัจจุบันสโมสรมีทีมสำรองที่ลงเล่นอยู่ในเซกุนดาเฟเดราซิออน ในนาม "เรอัลบายาโดลิดโปรเมซัส"
สนามกีฬาปีเตอร์ โมกาบา

สนามกีฬาปีเตอร์ โมกาบา เป็นสนามฟุตบอลและรักบีในเมืองโพโลเควน ประเทศแอฟริกาใต้ เคยใช้จัดแข่งขันฟุตบอลโลก 2010 ความจุ 45,500 ที่นั่ง แต่ในฟุตบอลโลกถูกจำกัดเหลือเพียง 41,733 ที่นั่ง สนามตั้งชื่อตามปีเตอร์ โมกาบา อดีตประธานแอฟริกันเนชันนัลคอนเกรสยูธลีก สนามกีฬาตั้งอยู่ห่างจากใจกลางเมือง 3 กิโลเมตร และตั้งอยู่ทางทิศตะวันออกของสนามกีฬาแห่งเก่า
สนามแห่งนี้เป็น 1 ใน 5 สนามที่ถูกสร้างใหม่เพื่อรองรับฟุตบอลโลก 2010 และสร้างเพื่อแทนที่สนามกีฬาปีเตอร์ โมกาบา แห่งเก่า งบประมาณในการก่อสร้างอยู่ที่ 1.245 พันล้านแรนด์ พื้นหญ้าในสนามถูกเสริมด้วยเส้นใยสังเคราะห์และเดสโซกราสมาสเตอร์
ฟุตบอล.
การแข่งขันครั้งแรกที่สนามแห่งนี้เป็นการแข่งขันนัดกระชับมิตร "ปีเตอร์ โมกาบา คัพ" ซึ่งจัดขึ้นเมื่อวันที่ 23 มกราคม ค.ศ. 2010 มีทีมเข้าร่วมแข่งขัน 4 ทีม โดยในรอบรองชนะเลิศ นัดแรก ซูเปอร์สปอร์ตยูไนเต็ด สามารถเอาชนะสโมสร Brøndby ไปได้ 2–1 ส่วนอีกคู่ในรอบรองฯ เคเซอร์ชีฟส์ เอาชนะมหาวิทยาลัยวิตส์ ด้วยการยิงลูกโทษ 4–3 หลังจากเสมอกันแบบไม่มีประตู และในนัดชิงชนะเลิศ เคเซอร์ชีฟส์สามารถเอาชนะซูเปอร์สปอร์ตยูไนเต็ดไปได้ 4–2
ส่วนการแข่งขันระดับนานาชาติครั้งแรก เป็นนัดกระชับมิตรระหว่างแอฟริกาใต้ พบกับ กัวเตมาลา เมื่อวันที่ 31 พฤษภาคม ค.ศ. 2010 โดยแอฟริกาใต้เอาชนะไปได้ 5–0
การแข่งขันอย่างเป็นทางการนัดแรกจัดขึ้นเมื่อวันที่ 20 พฤศจิกายน ค.ศ. 2010 ในรายการฟุตบอลเทลคอม รอบรองชนะเลิศ โดยเคเซอร์ชีฟส์ เอาชนะซันโตส ไปได้ 1–0 ที่สนามแห่งนี้
รักบี้.
สนามแห่งนี้ใช้จัดแข่งขันรักบี้ยูเนียนเมื่อวันที่ 30 มกราคม ค.ศ. 2010 เป็นการพบกันระหว่าง บูลส์ และ ไลออนส์
ดับเบิลยูดับเบิลยูอี ยูไนเต็ด คิงดอม แชมเปียนชิป ทัวร์นาเมนต์

ยูไนเต็ด คิงดอม แชมเปียนชิป ทัวร์นาเมนต์  เป็นรายการมวยปล้ำอาชีพที่ออกอากาศทางดับเบิลยูดับเบิลยูอี เน็ตเวิร์ค ผลิตโดย WWE โดยเริ่มจัดครั้งแรกในเดือนมกราคม ค.ศ. 2017 โดยออกอากาศเฉพาะดับเบิลยูดับเบิลยูอี เน็ตเวิร์ค โดยแข่งขันกันในวัน 18 - 19 มิถุนายน ซึ่งภายหลังได้ย้ายไปจัดในช่วงซัมเมอร์
โมฮาเหม็ด ดียาเม

โมฮาเหม็ด ดียาเม (เกิดวันที่ 14 มิถุนายน ค.ศ. 1987) หรือ โมโม ดียาเม เป็นนักฟุตบอลอาชีพที่ลงเล่นตำแหน่งกองกลางให้กับสโมสรฟุตบอลนิวคาสเซิลยูไนเต็ด เขาเกิดที่ประเทศฝรั่งเศส แต่ในนามทีมชาติ เขาเลือกเล่นให้กับทีมชาติเซเนกัล และลงเล่นไป 31 นัด ก่อนที่จะเลิกเล่นทีมชาติในปี ค.ศ. 2017 เขานับถือศาสนาอิสลาม
สโมสรอาชีพ.
ช่วงแรก.
ดียาเมเกิดที่ Créteil ในย่านชานเมืองของปารีส และเข้าร่วมชุดเยาวชนของสโมสร Clairefontaine ในช่วงปี ค.ศ. 2000-2003. เขาเริ่มเล่นในสโมสรชุดใหญ่ในปี ค.ศ. 2003 กับสโมสร RC Lens แต่ในอีก 4 ปีถัดมาต้องหยุดเล่นชั่วคราวเนื่องจากปัญหาสุขภาพ หลังจากที่หายจากอาการบาดเจ็บ เขาย้ายไปร่วมทีมในลีกรองของสเปนอย่าง CD Linares เมื่อวันที่ 30 กรกฎาคม ค.ศ. 2007 และย้ายไปราโยบาเยกาโนในปีถัดมา เขามีส่วนช่วยให้สโมสรเลื่อนชั้นสุ่ลาลิกาในฤดูกาล 2007–08 ระหว่างที่เขาอยู่กับราโยบาเยกาโน เขาได้รับความสนใจจากสองสโมสรยักษ์ใหญ่แห่งลาลิกาอย่างเรอัลมาดริดและบาร์เซโลนา เช่นเดียวกันกับอาร์เซนอลจากพรีเมียร์ลีก
วีแกนแอทเลติก.
วันที่ 22 สิงหาคม ค.ศ. 2009 ดียาเมย้ายไปสโมสรฟุตบอลวีแกนแอทเลติก ด้วยสัญญา 3 ปี แต่การซื้อ-ขายก็มีอุปสรรคเล็กน้อยจากปัญหาหัวใจของเขา ดียาเมลงเล่นนัดแรกให้กับสโมสรในนัดที่แพ้แมนเชสเตอร์ยูไนเต็ด 5–0 และทำประตูแรกในนัดที่พบกับซันเดอร์แลนด์เมื่อวันที่ 6 กุมภาพันธ์ ค.ศ. 2010 แต่หลังจบฤดูกาล 2011–12 เขาได้ย้ายออกจากวีแกน
เวสต์แฮมยูไนเต็ด.
วันที่ 20 มิถุนายน ค.ศ. 2012 ดียาเมย้ายไปร่วมทีมเวสต์แฮมยูไนเต็ดด้วยสัญญา 3 ปี เขาลงเล่นนัดแรกให้กับสโมสรเมื่อวันที่ 18 สิงหาคม ค.ศ. 2012 ในนัดที่ชนะแอสตันวิลลา 1–0 และทำประตูแรกในนัดที่แพ้อาร์เซนอล 3–1 เมื่อวันที่ 6 ตุลาคม ค.ศ. 2012 ต่อมาประตูที่สองของเขาเกิดขึ้นในนัดที่ชนะเชลซี 3–1 เมื่อวันที่ 1 ธันวาคม ค.ศ. 2012 ต่อมาวันที่ 9 ธันวาคม ค.ศ. 2012 ดียาเมได้รับบาดเจ็บในนัดที่พบกับลิเวอร์พูล ทำให้เขาลงเล่นไม่ได้อีก 3 เดือน ต่อมาในเดือนมกราคม ค.ศ. 2013 มีหลายสโมสรที่สนใจในตัวดียาเม แต่เขาเลือกที่จะอยู่กับเวสต์แฮมต่อไป สุดท้ายดียาเมก็ไม่ได้ย้ายออกจากสโมสร และผู้จัดการทีมอย่างแซม อัลลาร์ไดซ์ ก็กล่าวว่ามันเป็นการตัดสินใจที่สำคัญ
ฮัลล์ซิตี.
วันที่ 1 กันยายน ค.ศ. 2014 ดียาเมย้ายไปฮัลล์ซิตีด้วยสัญญา 3 ปี สองสัปดาห์ถัดมา เขาได้ลงเล่นนัดแรกที่เคซี สเตเดียม และทำประตูได้ในนัดนั้น เป็นนัดที่เสมอ 2–2 กับเวสต์แฮม ซึ่งสโมสรเก่าของเขา
ต่อมาวันที่ 28 พฤษภาคม ค.ศ. 2016 ดียาเมทำประตูชัยในนัดชิงชนะเลิศเพลย์ออฟของฟุตบอลลีกแชมเปียนชิป ช่วยให้ฮัลล์เฉือนชนะเชฟฟีลด์เวนส์เดย์ 1–0 ทำให้ฮัลล์กลับสู่พรีเมียร์ลีกได้ภายในฤดูกาลเดียว
นิวคาสเซิลยูไนเต็ด.
วันที่ 3 สิงหาคม ค.ศ. 2016 ดียาเมย้ายไปนิวคาสเซิลยูไนเต็ดด้วยสัญญา 3 ปี เขาทำประตูแรกและประตูที่สองในนามสโมสรในอีเอฟแอลคัพ นัดที่ชนะเปรสตันนอร์ธเอ็นด์ เมื่อวันที่ 25 ตุลาคม ค.ศ. 2016
ทีมชาติ.
วันที่ 22 มีนาคม ค.ศ. 2011 ดียาเมมีชื่อติดทีมชาติเซเนกัลครั้งแรก เนื่องจากเขามีเชื้อสายเซเนกัลจากบิดา ซึ่งเกิดที่ดาการ์ และได้ลงเล่นทีมชาติครั้งแรกในเดือนนั้นเอง ต่อมาในเดือนกรกฎาคม ค.ศ. 2012 ดียาเมเป็นหนึ่งในสามผู้เล่นที่อายุเกินกำหนดในการแข่งขันโอลิมปิกฤดูร้อน 2012 ประตูแรกของเขาในนามทีมชาติเกิดขึ้นเมื่อวันที่ 26 มีนาคม ค.ศ. 2016 ในนัดที่เซเนกัลเอาชนะไนเจอร์ 2–0 ในรอบคัดเลือกของแอฟริกาคัพออฟเนชันส์ 2017
เขาเลิกเล่นให้กับทีมชาติในเดือนมีนาคม ค.ศ. 2017
 "ณ วันที่ 25 กันยายน ค.ศ. 2016"
เกียรติประวัติ.
ฮัลล์ซิตี
นิวคาสเซิลยูไนเต็ด
ปลายราชวงศ์ฮั่น

ปลายราชวงศ์ฮั่น ("ปีท้ายฮั่นตะวันออก") เป็นช่วงเวลาในประวัติศาสตร์จีนตั้งแต่ ค.ศ. 189 ถึง 220 ซึ่งอยู่ในรัชกาลอันวุ่นวายของพระเจ้าเหี้ยนเต้ จักรพรรดิพระองค์สุดท้ายของราชวงศ์ฮั่น ในช่วงนี้ บ้านเมืองปั่นป่วนเพราะกบฏโพกผ้าเหลือง (ค.ศ. 184–205) ขณะเดียวกัน สถาบันต่าง ๆ ในบ้านเมืองก็ถูกขุนศึกตั๋งโต๊ะล้มล้างจนแตกแยกออกเป็นแว่นแคว้นต่าง ๆ ที่อยู่ใต้การปกครองของขุนศึก ซึ่งในกลุ่มนี้บ้างเป็นขุนนางของราชวงศ์ฮั่นเอง ที่สุดแล้ว ขุนศึกโจโฉสามารถผนวกดินแดนกลับคืนอย่างช้า ๆ ภายใต้พระนามของพระเจ้าเหี้ยนเต้ แต่ผู้ปกครองที่แท้จริงคือตัวโจโฉเอง
ความพยายามของโจโฉในการหลอมรวมบ้านเมืองถูกบั่นทอนที่ศึกผาแดง (ค.ศ. 208–209) ที่ซึ่งกองทัพของโจโฉปราชัยให้แก่กองกำลังพันธมิตรของซุนกวนกับเล่าปี่ ราชวงศ์ฮั่นมาสิ้นสุดลงอย่างเป็นทางการใน ค.ศ. 220 เมื่อโจผี บุตรชายของโจโฉ บีบให้พระเจ้าเหี้ยนเต้สละราชย์ให้แก่ตน และโจผีขึ้นเป็นจักรพรรดิแห่งรัฐใหม่เรียกว่า วุยก๊ก หนึ่งปีให้หลัง เล่าปี่ก็เอาอย่างโดยประกาศตัวเป็นจักรพรรดิแห่งรัฐที่เรียก จ๊กก๊ก และใน ค.ศ. 229 ซุนกวนก็เจริญรอยตามโดยตั้งตัวเป็นจักรพรรดิแห่งง่อก๊ก ห้วงเวลาตั้งแต่ราชวงศ์ฮั่นล่มใน ค.ศ. 220 ไปจนราชวงศ์จิ้นรวมประเทศได้บางส่วนใน ค.ศ. 265 นั้น เรียกกันว่า ยุคสามก๊ก แห่งประวัติศาสตร์จีน
อาสนวิหารอเล็กซานเดอร์ เนฟสกี (โซเฟีย)

อาสนวิหารนักบุญอเล็กซานเดอร์ เนฟสกี (Hram-pametnik "Sveti Aleksandar Nevski") เป็นคริสตจักรนิกายออร์โธดอกซ์บัลแกเรียในกรุงโซเฟีย เมืองหลวงของประเทศบัลแกเรีย มีสถาปัตยกรรมแบบนีโอไบเซนไทน์ เป็นอาสนวิหารของอัครบิดรแห่งบัลแกเรียและเป็นอาสนวิหารอีสเทิร์นออร์ทอดอกซ์ใหญ่ที่สุดแห่งหนึ่งในโลก เช่นเดียวกับสัญลักษณ์หนึ่งของกรุงโซเฟีย และสถานที่ท่องเที่ยวหลัก อาสนวิหารอเล็กซานเดอร์ เนฟกสีมีพื้นที่ 3,170 ตารางเมตร และจุคนได้ 10,000 คน เป็นอาสนวิหารใหญ่ที่สุดอันดับที่สองในคาบสมุทรบอลข่าน ถัดจากมหาวิหารเซนต์ซาวาในเบลเกรด
อาเล็คส์ มันนิงเงอร์

อเล็คซันเดอร์ มันนิงเงอร์ (เกิดวันที่ 4 มิถุนายน ค.ศ. 1977) เป็นอดีตนักฟุตบอลชาวออสเตรียซึ่งลงเล่นในตำแหน่งผู้รักษาประตู เขาเคยลงเล่นให้กับทีมชาติออสเตรียทั้งหมด 33 นัด รวมถึงการแข่งขันในฟุตบอลชิงแชมป์แห่งชาติยุโรป 2008 และเคยลงเล่นให้กับหลายสโมสรในอิตาลี เยอรมนี ออสเตรีย และอังกฤษ
 "ณ วันที่ 24 กรกฎาคม ค.ศ. 2016"
 "ณ วันที่ 24 กรกฎาคม ค.ศ. 2016"
เกียรติประวัติ.
อาร์เซนอล
ยูเวนตุส
บุคคล
เวส มอร์แกน

เวสต์ลีย์ นาธาน มอร์แกน (เกิดวันที่ 21 มกราคม ค.ศ. 1984) เป็นนักฟุตบอลอาชีพในตำแหน่งกองหลัง และเป็นตำนานกัปตันทีมของสโมสรฟุตบอลเลสเตอร์ซิตีและทีมชาติจาเมกา
มอร์แกนเคยอยู่กับนอตทิงแฮมฟอเรสต์เป็นเวลานาน เขาลงเล่นให้กับสโมสร 402 นัด ทำได้ 14 ประตู ถือเป็นผู้เล่นที่อยู่กับนอตทิงแฮมยาวนานที่สุด ก่อนที่จะย้ายไปเลสเตอร์ซิตีในเดือนมกราคม ค.ศ. 2012 และได้รับแต่งตั้งให้เป็นกัปตันในปีนั้น เขาลงเล่นให้สโมสรเลสเตอร์มากกว่า 200 นัดในทุกรายการ เขาพาสโมสรคว้าแชมป์แชมเปียนชิปในปี ค.ศ. 2014 และคว้าแชมป์พรีเมียร์ลีกสมัยแรกในอีกสองปีถัดมา เขายังเป็นผู้เล่นชาวจาเมกาคนแรกที่ทำประตูในยูฟ่าแชมเปียนส์ลีก
มอร์แกนเกิดและเติบโตที่อังกฤษ แต่เลือกเล่นให้กับทีมชาติจาเมกา โดยลงเล่นให้กับทีมชาตินัดแรกในปี ค.ศ. 2013 เขาเป็นส่วนหนึ่งของจาเมกาในการแข่งขันโกปาอาเมริกา 2 ครั้ง และพาทีมชาติจบอันดับรองชนะเลิศในโกลด์คัพ 2015
ทีมชาติ.
วันที่ 1 กันยายน ค.ศ. 2013 มอร์แกนถูกเรียกตัวติดทีมชาติเป็นครั้งแรก เขาลงเล่นให้กับทีมชาตินัดแรกในนัดที่เสมอปานามา 0–0 เมื่อวันที่ 7 กันยายน ค.ศ. 2013 เขาได้รับการแต่งตั้งให้เป็นกัปตันทีมชาติในนัดที่แพ้แคนาดา 3–1 เมื่อวันที่ 9 กันยายน ค.ศ. 2014
เขาเป็นส่วนหนึ่งของจาเมกาในฐานะทีมชาติรับเชิญในโกปาอาเมริกา 2015 ณ ประเทศชิลี เขาลงเล่นครบทุกนาที และทีมชาติของเขาจบอันดับสุดท้ายในรอบแบ่งกลุ่ม สัปดาห์ถัดมา เขายังคงติดทีมชาติในการแข่งขันโกลด์คัพ ณ สหรัฐและแคนาดา ทีมชาติของเขาจบอันดับรองชนะเลิศ หลังจากที่พ่ายแพ้ในนัดชิงชนะเลิศต่อเม็กซิโก 3–1 ที่ฟิลาเดลเฟีย
ชีวิตส่วนตัว.
มอร์แกนสมรสกับน้องสาวของลีออน เบสต์ อีกทั้งยังเป็นเจ้าของร่วมของบลูอิงค์ ร้านทำรอยสักในเมืองเลสเตอร์
เกียรติประวัติ.
นอตทิงแฮมฟอเรสต์
เลสเตอร์ซิตี
จาเมกา
บุคคล
ยุทธการที่เงียบกุ๋น

ยุทธการที่เงียบกุ๋น (อักษรโรมัน: Battle of Ye, #เปลี่ยนทาง) สงครามที่เกิดขึ้นใน ค.ศ. 204 ในปลายยุค ราชวงศ์ฮั่นตะวันออก เป็นการต่อสู้กันระหว่างขุนศึก เฉาเชา หรือ โจโฉ และ อ้วนซง บุตรชายและผู้สืบทอดของคู่แข่งของโจโฉ ยฺเหวียนเซ่า หรือ อ้วนเสี้ยว ในเมืองที่เป็นฐานอำนาจของตระกูลอ้วน เมืองเงียบกุ๋น (ปัจจุบันคือ หานตาน มณฑลเหอเป่ย์) โจโฉเป็นพันธมิตรกับพี่ชายต่างมารดาของอ้วนซง อ้วนถำ ซึ่งก่อกบฏเนื่องจากความขัดแย้งเรื่องการสืบตำแหน่งและด้วยการร้องขอของอ้วนถำทำให้โจโฉยกทัพเข้าปิดล้อมเมืองเงียบกุ๋นซึ่งการปิดล้อมเมืองเงียบกุ๋นประสบความสำเร็จทำให้อ้วนซงสูญสิ้นอำนาจใน กิจิ๋ว และโจโฉในเวลาต่อมาได้ใช้เมืองเงียบกุ๋นเป็นฐานอำนาจทางการทหารของเขา
มัทเทอุส เฮ็ทเซอเนาเออร์

มัทเทอุส เฮ็ทเซอเนาเออร์  เป็นพลซุ่มยิงเยอรมันเชื้อชาติออสเตรียในช่วงสงครามโลกครั้งที่สอง เขาได้รับหน้าที่ในกองพลทหารภูเขาที่ 3 ในแนวรบด้านตะวันออก ซึ่งได้มีชื่อเสียงด้วยการสังหาร 345 คน การสังหารที่ยาวที่สุดของเขาได้ถูกเขียนรายงานอยู่ที่ 1,100 เมตร (12,00 หลา) เฮ็ทเซอเนาเออร์ยังเป็นผู้ที่ได้รับการปูนบำเหน็จด้วยเหรียญกางเขนเหล็กกางเขนอัศวิน
จังหวัดซัมบวงกาซีบูไก

จังหวัดซัมบวงกาซีบูไก (เซบัวโน: Lalawigan sa Zamboanga Sibugay, Chavacano: "Provincia de Zamboanga Sibugay") เป็นจังหวัดในเขตตังไวนางซัมบวงกา เกาะมินดาเนา ประเทศฟิลิปปินส์ เมืองศูนย์กลางคืออีปีล มีอาณาเขตติดต่อกับจังหวัดฮีลากังซัมบวงกาทางทิศเหนือ ติดกับจังหวัดตีโมกซัมบวงกาทางทิศตะวันออก และติดกับซัมบวงกาซิตีทางทิศตะวันตกเฉียงใต้ ส่วนทางทิศใต้ติดกับอ่าวซีบูเกย์ ซัมบวงกาซีบูไกเป็นจังหวัดที่ถูกจัดตั้งเป็นลำดับที่ 79 ของประเทศ โดยถูกแยกออกจากจังหวัดตีโมกซัมบวงกาในปี ค.ศ. 2001
สโมสรฟุตบอลมีตรากูการ์

สโมสรฟุตบอลมีตรากูการ์  เป็นสโมสรฟุตบอลในประเทศอินโดนีเซีย ตั้งอยู่ที่เมืองเติงการง จังหวัดกาลีมันตันตะวันออก ปัจจุบันกำลังแข่งขันในลีกาซาตู
ประวัติ.
สโมสรก่อตั้งขึ้นในปี ค.ศ. 1979 และได้เปลี่ยนมาใช้ชื่อ "นียัจมีตรา" หรือ "มีตราซูราบายา" ในช่วงคริสต์ทศวรรษ 1990 ภายหลังจากที่ตกชั้นจากเฟิสต์ดิวิชัน สโมสรได้ย้ายไปตั้งที่เมืองปาลังการายา จังหวัดกาลีมันตันกลาง และเปลี่ยนมาใช้ชื่อ "มีตรากัลเติงปูตรา" (เอ็มกาเป) ในปี ค.ศ. 1999 ต่อมาปลายฤดูกาล 2001 สโมสรตกชั้นสู่เซ็กคันด์ดิวิชัน ปัญหาทางการเงินทำให้สโมสรถูกปล่อยเช่าให้กับ H Suryanto Anwar และย้ายไปตั้งที่เมืองเติงการง จังหวัดกาลีมันตันตะวันออก และได้เปลี่ยนมาใช้ชื่อ "มีตรากูการ์" ต่อมาช่วงปลายฤดูกาล 2003 มีตรากูการ์เลื่อนชั้นกลับสู่เฟิสต์ดิวิชันอีกครั้ง ต่อมาในฤดูกาล 2005 เจ้าของคนใหม่ได้ซื้อกิจการสโมสร และในปลายฤดูกาล 2007 สโมสรเลื่อนชั้นสู่พรีเมียร์ดิวิชันได้สำเร็จ และในฤดูกาล 2010–11 มีตรากูการ์ก็ได้เลื่อนชั้นสู่ซูเปอร์ลีก
ดาร์บีลอนดอน

<ns>0</ns>
 <revision>
 <parentid>11495711</parentid>
 <timestamp>2024-12-13T09:46:42Z</timestamp>
 <contributor>
 <username>InternetArchiveBot</username>
 </contributor>
 <comment>Rescuing 1 sources and tagging 0 as dead.) #IABot (v2.0.9.5</comment>
 <origin>12015246</origin>
 <model>wikitext</model>
 <format>text/x-wiki</format>
ดาร์บีลอนดอน เป็นดาร์บีท้องถิ่นระหว่างหลายสโมสรที่ตั้งอยู่ในลอนดอน เมืองหลวงของประเทศอังกฤษ ส่วนใหญ่จะสื่อถึงการแข่งขันฟุตบอลระหว่างสโมสร และความขัดแย้งของผู้สนับสนุนทั้งสองสโมสร ในฤดูกาล 2016–17 มีทั้งหมด 13 สโมสรในเกรตเตอร์ลอนดอนที่ลงเล่นในพรีเมียร์ลีกและฟุตบอลลีก ดาร์บีลอนดอนที่รุนแรงที่สุด ได้แก่ อาร์เซนอล พบ ทอตนัมฮอตสเปอร์ และ มิลล์วอลล์ พบ เวสต์แฮมยูไนเต็ด
 "ณ วันที่ ฤดูกาล 2021–2022"
สโมสรในลอนดอน.
สโมสรในอดีต ได้แก่ เทมส์ และวิมเบิลดัน
ภูเขาไฟคีเลาเวอา

ภูเขาไฟคีเลาเวอา เป็นภูเขาไฟรูปโล่และเป็นภูเขาไฟมีพลังในเกาะฮาวาย เป็นหนึ่งในภูเขาไฟ 5 ลูกที่ประกอบกันเป็นเกาะฮาวาย (อีก 4 ลูกมีเมานาโลอา เมานาเคอา โคฮาลา ฮูอาลาไล) ตั้งอยู่แนวชายฝั่งทางตอนใต้ของเกาะมีอายุระหว่าง 300,000 ถึง 600,000 ปี ยอดของภูเขาไฟลูกนี้โผล่พ้นระดับน้ำทะเลเมื่อประมาณ 100,000 ปีก่อน 
คีเลาเวอาเป็นภูเขาไฟที่อายุน้อยที่สุดเป็นอันสองของจุดร้อนฮาวายและเป็นจุดปะทุของเทือกเขาใต้ทะเลฮาวาย–เอมเพอเรอะ ในอดีตภูเขาไฟลูกนี้ไม่มีความโดดเด่นด้านภูมิประเทศและกิจกรรมในอดีตต่าง ๆ ก็เกิดขึ้นพร้อมกับภูเขาไฟเมานาโลอาทำให้คิดคีเลาเวอาอาจเป็นแอ่งภูเขาไฟขนาดเล็กของภูเขาไฟที่ใหญ่กว่า โครงสร้างของคีเลาเวอานั้นมีขนาดใหญ่แอ่งภูเขาไฟบนยอดของมันเพิ่งเกิดขึ้นมาไม่นานและมีเขตเขาทรุด 2 แห่งที่ยังเคลื่อนไหวโดยที่หนึ่งแผ่ขยายเป็นระยะทาง 125 ก.ม.ทางตะวันออกส่วนอีกที่ 35 ก.ม.ทางตะวันตก ซึ่งทั้ง 2 แห่งนี้เกิดจากรอยเลื่อนที่ยังคงมีพลังความลึกของเขาทรุดจะลึกลงเฉลี่ย 2 ถึง 20 มม.ต่อปี
คีเลาเวอามีการปะทุขึ้นอย่างต่อเนื่องตั้งแต่ พ.ศ. 2526 และก่อให้เกิดความเสียหายต่อทรัพย์สินจำนวนมากรวมถึงการทำลายเมืองคาลาปานา (Kalapana) ใน พ.ศ. 2533 เมื่อวันที่ 3 พฤษภาคม พ.ศ. 2561 ปล่องลาวาแห่งใหม่ได้แตกออกในพื้นที่ตอนล่างของจังหวัดปูนา (Puna, Hawaii) การระเบิดของภูเขาไฟใรครั้งนี้ยังทำให้เกิดการปล่อยก๊าซพิษและเกิดแผ่นดินไหวขนาดใหญ่จนทำให้ห้องอพยพคนกว่า 2,000 คนออกจากเขตเลอลานี วันที่ 9 พฤษภาคม พ.ศ. 2561 การปะทุทำลายบ้านเรือนอีก 27 หลังในเขตปกครองรองของเลอลานี วันที่ 17 พฤษภาคม พ.ศ. 2561 เวลา 4:17 นาฬิกาตามเวลาท้องถิ่นภูเขาไฟปะทุอย่างรุนแรงและพ้นเถ้าถ่านขึ้นไปในอากาศสูงกว่า 30,000 ฟุต
พายุฝุ่นในประเทศอินเดีย พ.ศ. 2561

เมื่อวันที่ 2–3 พฤษภาคม พ.ศ. 2561 ได้เกิดเหตุพายุฝุ่นความเร็วสูงที่ข้ามมายังชายแดนประเทศอินเดียตอนเหนือ ส่งผลทำให้มีผู้เสียชีวิตกว่า 110 คน และบาดเจ็บมากกว่า 200 คน ในรัฐอุตตรประเทศมีผู้เสียชีวิต 43 คนในเมืองอัคระ และเสียชีวิตอีก 30 คนในเมืองอื่น ในรัฐราชสถานมีผู้เสียชีวิต 35 คน และบาดเจ็บกว่า 200 คน พายุฝุ่นถล่มทำให้เสาไฟฟ้ากว่า 8,000 ต้นหักล้ม ต้นไม้อีกกว่า 100 ต้นได้รับความเสียหาย อย่างไรก็ตามพายุถือเป็นเรื่องที่ปกติของประเทศ แต่เนื่องจากพายุในครั้งนี้มาตอนกลางคืนและมีความเร็วสูง ทำให้มีผู้เสียชีวิตเยอะ
เบื้องหลัง.
พายุฝุ่นมักเป็นส่วนหนึ่งของฤดูกาลในอินเดีย ซึ่งจะเกิดขึ้นในช่วงฤดูร้อนเพราะสภาพอากาศแห้งแล้งทำให้ฝุ่นติดไปกับพายุ ส่วนมากจะมีผู้เสียชีวิตไม่เกิด 12 คน อย่างเช่นเหตุพายุฝุ่นถล่มเมื่อวันที่ 11 เมษายน พ.ศ. 2561 มีผู้เสียชีวิตแค่ 19 คน
หลังเหตุการณ์.
รัฐบาลรัฐอุตตรประเทศได้ประกาศว่า จะช่วยเหลือครอบครัวผู้เสียชีวิตเป็นจำนวนเงิน ₹4 lakh ($6,100 ดอลลาห์สหรัฐ)
แผ่นดินไหวในเกาะฮาวาย พ.ศ. 2561

= none }} 22:32:55
 | 22:32:55 }} = none }} 22:32:55
 | doublet = Doublet earthquake:#เปลี่ยนทาง 
 | triplet = Triplet earthquake:#เปลี่ยนทาง 
 | multiplet = Multiplet earthquake:#เปลี่ยนทาง 
 | #default =
 22:32:55 
 | none }} 22:32:55 </br>#เปลี่ยนทาง 
 22:32:55
 |doublet |triplet |multiplet = 
 |
 #เปลี่ยนทาง 
 }} 
 #เปลี่ยนทาง 
 ComCat
 | 
 12:33 p.m. HST
 6.9 แมกนิจูด
 5.4 
วันที่ 4 พฤษภาคม พ.ศ. 2561 เกิดแผ่นดินไหวขนาด 6.9 แมกนิจูก บนเกาะฮาวายในหมู่เกาะฮาวายเวลาประมาณ 12:33 น. ตามเวลาท้องถิ่น จุดเหนือศูนย์เกิดแผ่นดินไหวอยู่ใกล้กับปีกเขาด้านใต้ของภูเขาไฟคีเลาเวอาซึ่งเป็นจุดที่มีกิจกรรมทางธรณีวิทยามาตั้งแต่ปลายเดือนเมษายน แผนดินไหวครั้งนี้เกิดขึ้นพร้อมกับการปะทุของลาวา บริเวณนี้เคยได้รับผลกระทบจากแผ่นดินไหวเมือ พ.ศ. 2518 ที่ทำให้มีคนตาย 2 คนและบาดเจ็บอีก 28 คน
แผ่นดินไหวมีขนาดความแรงได้ที่ระดับ VIII ("รุนแรง") ตามระดับความรุนแรงของมาตราเมร์กัลลี มีแผ่นดินไหวนำขนาดเล็กวัดขนาดได้ 5.4 ซึ่งรู้สึกได้ทั่วทั้งเกาะและไกลถึงเกาะโอวาฮู 
เกิดคลื่นสึนามิสูงประมาณ 40 เซนติเมตรในคาโปโฮ (Kapoho) 20 ซ.ม. ใน ไฮลู (Hilo) และ 15 ซ.ม. ใน โฮนูอโป แต่ไม่มีรูปแบบของคลื่นยักษ์ที่ได้รับรายงานตามชายฝั่ง
ความเสียหาย.
แรงสั่นทำให้อาคารหลายแห่งได้รับความเสียหาย เกิดแผ่นดินถล่มบริเวณชายฝั่งและเกิดรอยแตกบนถนนบางแห่ง
รอย เบนท์ลีย์

รอย โธมัส แฟรงค์ เบนท์ลีย์ (อักษรโรมัน: Roy Thomas Frank Bentley; 17 พฤษภาคม 2467 — 20 เมษายน 2561) อดีตกองหน้าฟุตบอลทีมชาติอังกฤษของ เชลซี และนอกจากนี้เขายังเป็นปู่ของ เดวิด เบนท์ลีย์ อดีตกองกลางทีมชาติอังกฤษอีกด้วย
อาชีพ.
เขาเริ่มต้นเส้นทางนักฟุตบอลอาชีพกับสโมสร บริสตอลซิตี เมื่อ ค.ศ. 1939 ขณะอายุเพียง 15 ปีแต่ไม่มีโอกาสได้ลงเล่นแม้แต่นัดเดียวจึงได้ย้ายมาร่วมทีม นิวคาสเซิลยูไนเต็ด เมื่อ ค.ศ. 1946 
ที่นิวคาสเซิลยูไนเต็ดเขาลงเล่นไปทั้งสิ้น 48 นัดยิงไป 22 ประตูทำให้ทีมสิงโตน้ำเงินคราม เชลซี ตัดสินใจซื้อตัวมาร่วมทีมด้วยค่าตัว 11,000 ปอนด์เมื่อ ค.ศ. 1948 ซึ่งเขาเป็นกัปตันทีมเชลซีในชุดคว้าแชมป์ลีกดิวิชั่น 1 (เดิม) ครั้งแรกเมื่อ ค.ศ. 1955 ก่อนที่ในปีต่อมาคือ ค.ศ. 1956 เขาจะย้ายไปร่วมทีมฟูลัมโดยตลอด 8 ปีในถิ่นสแตมฟอร์ดบริดจ์เขาลงเล่นทั้งสิ้น 324 นัดยิงได้ 130 ประตู
หลังจากอยู่กับทีมฟูลัมนาน 4 ปีเขาก็ย้ายไปร่วมทีมควีนส์พาร์กเรนเจอส์เมื่อ ค.ศ. 1960 ก่อนจะแขวนสตั๊ดใน ค.ศ. 1962
วลาดีมีร์ กลาซูนอฟ

วลาดีมีร์ อะนาโตลเยวิช กลาซูนอฟ (20 มกราคม พ.ศ. 2513 –) เป็นผู้ดำเนินรายการ, โปรดิวเซอร์ และผู้กำกับชาวรัสเซีย เขาเป็นสมาชิกของสมาคมสื่อสารมวลชนรัสเซีย และเป็นผู้ดำเนินรายการประจำของรายการสดรายวันโรจดิออนนืยเอวะแอสแอสแอสเอร์ ทางช่องนอสทัลกียา
เขาได้ดำเนินการออกอากาศสดมากกว่า 3,000 ตอน โดยแขกรับเชิญของรายการเป็นศิลปินที่ได้รับความนิยม, กวี, นักการเมือง, นักเขียน, นักแสดง, นักกีฬา, นักร้อง
ประวัติ.
ผลงาน.
เขาได้ทำงานการแสดงทั้งละครเวทีและละครเพลง ทั้งในรัสเซียและต่างประเทศ
เขาได้ทำงานพิเศษบนโทรทัศน์ทุกช่องในหลายผลงาน ได้แก่:
บทบาทในภาพยนตร์.
งานเบื้องหลังเป็นผู้เขียนบทและผู้กำกับในหลายโครงการ ได้แก่รายการ "โฟโต้อัลบั้ม"  ทางช่อง คโต เย้สท์ คโต  และ รายการ "อิลีตาสตรานืยโซเวียโตว"  ทางช่องนอสทัลกียา
ครอบครัว.
ปัจจุบันสมรสแล้ว มีทายาท 2 คน
ที่อยู่อาศัยใต้ทะเล

ที่อยู่อาศัยใต้ทะเล  คือสิ่งแวดล้อมทางธรรมชาติที่เป็นทะเลหรือมหาสมุทรโดยมีสิ่งมีชีวิตใช้เป็นแหล่งที่อยู่ สิ่งมีชีวิตเหล่านี้ทุกชนิดต้องพึ่งน้ำทะเลเพื่อใช้ในการดำรงชีวิต โดยแหล่งที่อยู่คือพื้นที่ทางระบบนิเวศวิทยาหรือสิ่งแวดล้อมซึ่งเป็นที่ ๆ หนึ่งหรือหลายสปีชีส์อาศัยอยู่
แหล่งที่อยู่ภาคพื้นสมุทรแบ่งเป็นถิ่นที่อยู่บริเวณชายฝั่งและถิ่นที่อยู่บริเวณทะเลเปิด ถิ่นที่อยู่บริเวณชายฝั่งจะพบได้ในพื้นที่มีน้ำขึ้นมาในแนวชายฝั่งจนถึงขอบของไหล่ทวีป สิ่งมีชีวิตในทะเลส่วนมากจะพบในบริเวณนี้ถึงแม้ว่าบริเวณนี้จะมีพื้นเพียง 7% ของพื้นที่มหาสมุทรทั้งหมด ส่วนถิ่นที่อยู่บริเวณทะเลเปิดจะนับตั้งแต่ขอบของไหล่ทวีปลงมา
การแบ่งแหล่งที่อยู่ใต้ทะเลนั้นยังมีการแบ่งอีกแบบคือเขตน้ำตื้นกับเขตทะเลด้านล่าง สัตว์ในเขตน้ำตื้นจะพบบริเวณผิวน้ำและในทะเลที่ไม่ลึกมากและห่างจากทะเลด้านล่างที่ลึก ส่วนสัตว์ในเขตด้านล่างจะพบในทะเลลึกหรือที่ก้นทะเล สิ่งมีชีวิตอาศัยอยู่เขตน้ำตื้นกล่าวกันว่าเป็นสิ่งมีชีวิตในทะเลเปิดหรือบริเวรผิวน้ำเช่นทูน่า ทำนองเดียวกันสิ่งมีชีวิตที่อาศัยอยู่ในทะเลด้านล่างกล่าวกันว่าเป็นสิ่งมีชีวิตตามพื้นหรือทะเลลึกเช่นปลาหน้าดิน สัตว์ในเขตน้ำตื้นนั้นจะมีแหล่งที่อยู่ถาวรหรือไม่ถาวรขึ้นอยู่กับกระแสน้ำจะไปทางไหน
แหล่งที่อยู่ใต้ทะเลสามารถเปลี่ยนแปลงไปตามประชากรที่อาศัยอยู่ สิ่งมีชีวิตในทะเลบางชนิดเช่นปะการัง สาหร่ายทะเล โกงกางและหญ้าทะเลเป็นวิศวกรรมทางนิเวศวิทยาที่สำคัญเนื่องจากพวกมันก่อให้เกิดสภาพแวดล้อมทางทะเลขึ้นใหม่และสามารถใช้เป็นที่อยู่อาศัยสำหรับสิ่งมีชีวิตอื่น ๆ ได้
หมายเหตุ.
<templatestyles src="Reflist/styles.css" />
การเรียงลำดับแบบแพนเค้ก

การเรียงลำดับแบบแพนเค้ก  เป็นการเรียงลำดับสำหรับปัญหาทางคณิตศาสตร์ การเรียงแถวอย่างเป็นระเบียบของแพนเค้กในการสั่งซื้อโดยการเรียงตามขนาด โดยแผ่นที่ใหญ่สุดจะอยู่ข้างล่าง แผ่นเล็กสุดอยู่ข้างบน เมื่อไม้พายสามารถแทรกที่จุดใดๆในกองนั้นและใช้ในการพลิกแพนเค้กทั้งหมด จำนวนแพนเค้กจึงจำเป็นสำหรับการกำหนดจำนวนขั้นต่ำในการกล่าวถึงปัญหานี้ ผู้ที่กล่าวถึงรูปแบบการเรียงนี้เป็นคนแรก คือ American geometer Jacob E. Goodman. ซึ่งแตกต่างจากขั้นตอนวิธีการเรียงลำดับแบบดั้งเดิม ดังนั้น การเรียงลำดับแบบแพนเค้ก จึงเป็นการเรียงลำดับตามการกลับรายการให้น้อยที่สุด ตัวแปรของปัญหา คือ แพนเค้กที่ถูกเผาไหม้ ซึ่งแต่ละแผ่นของแพนเค้กจะมีด้านที่ถูกเผาไหม้ และแพนเค้กทั้งหมดต้องวางทับกันโดยมีด้านที่เผาไหม้อยู่ด้านล่าง
ปัญหาการเรียงแบบแพนเค้กในสตริง.
ลำดับที่มีการผกผันในการเปลี่ยนแปลงตำแหน่ง เช่น "สตริง" เป็นลำดับที่เป็นสัญลักษณ์ในการทำซ้ำได้ และในการทำซ้ำนี้ อาจจะลดจำนวนการพลิกตำแหน่งที่จำเป็นในการจัดเรียง Chitturi and Sudborough (2010) and Hurkens et al.(2007) แสดงให้เห็นว่า ความซับซ้อนของการเปลี่ยนสตริงที่เข้ากันได้กับอีกจำนวนหนึ่งที่มีจำนวนน้อยที่สุดของการผกผันตำแหน่ง คือ NP-complete พวกเขายังให้ขอบเขตที่เหมือนกัน Hurkens et al ให้ใช้อัลกอริทึมที่แน่นอนในการจัดเรียงไบนารีและการค้นหาแบบไตรภาค สตริง Chitturi (2011) ได้พิสูจน์ว่า ความซับซ้อนของการเปลี่ยนแปลงสตริงที่เข้ากันได้กับจำนวนที่น้อยที่สุดในการผกผันตำแหน่ง - ปัญหาแพนเค้กที่ถูกเผาไหม้บนสตริงเป็น NP-complete
ขั้นตอนการแก้ปัญหา.
1.ต้องเริ่มต้นสั่งแพนเค้กจากเล็กที่สุด (ด้านบน) ถึงใหญ่ที่สุด (ด้านล่าง) จึงจะสามารถจัดเรียงตามลำดับได้
2.สามารถทำการพลิกได้ทั้งกอง
3.เมื่อต้องการพลิกแพนเค้กที่ด้านล่างสุดของสแต็ค ต้องพลิกไปที่ด้านบนสุด (จากนั้นพลิกกลับไปที่ด้านล่าง)
4.หากต้องการสั่งซื้อแพนเค้กแต่ละแพนเค้กจะต้องพลิกขึ้นไปด้านบนและพลิกไปยังตำแหน่งสุดท้าย
กราฟแพนเค้ก.
กราฟแพนเค้ก n คือกราฟที่มีจุดยอดของสัญลักษณของ n สัญลักษณ์ตั้งแต่ 1 ถึง n และขอบของมันจะได้รับระหว่างการแทนที่ด้วยคำนำหน้า เป็นกราฟปกติที่มี n! vertices ระดับของ n-1 ปัญหาการจัดเรียงแพนเค้กและปัญหาเพื่อให้ได้เส้นผ่านศูนย์กลางของแพนเค้กกราฟมีค่าเท่ากัน
กราฟแพนเค้กของมิติ n, Pn สามารถสร้างขึ้นได้จาก n สำเนาของ Pn-1 โดยการกำหนดองค์ประกอบที่แตกต่างจากชุด {1, 2, ... , n} เป็นส่วนต่อท้ายของแต่ละสำเนา
เส้นรอบวง : g(Pn) = 6, if n > 2.
เนื่องจากกราฟแพนเค้กมีคุณสมบัติที่น่าสนใจหลายอย่างเช่น โครงสร้างสมมาตรและการเรียกซ้ำขนาดเล็กและเส้นผ่าศูนย์กลางเมื่อเทียบกับขนาดของกราฟความสนใจเป็นจำนวนมากสำหรับโมเดลเครือข่ายการเชื่อมต่อแบบคู่ขนานสำหรับคอมพิวเตอร์แบบขนาน เมื่อเราพิจารณาแพนเค้กกราฟเป็นแบบจำลองของเครือข่ายการเชื่อมต่อเส้นผ่าศูนย์กลางของกราฟเป็นตัวชี้วัดที่แสดงถึงความล่าช้าในการสื่อสาร 
ลำดับจำนวนเต็มที่เกี่ยวข้อง.
จำนวนสแต็คของความสูงที่ต้องการ n ที่ต้องการ flips k ที่ไม่เหมือนใคร
ลำดับจาก The Online Encyclopedia of Integer Sequences of Neil Sloane:
OEIS A058986 - จำนวนพลิกสูงสุด
OEIS A067607 - จำนวนสแต็คที่ต้องการจำนวนพลิกสูงสุด (ด้านบน)
OEIS A078941 - จำนวน flips สูงสุดสำหรับ stack "burnt"
OEIS A078942 - จำนวน flips สำหรับเรียงลำดับ "burnt-side-on-top"
OEIS A092113 - รูปสามเหลี่ยมด้านบนอ่านตามแถว
บุนเดิสลีกา ฤดูกาล 2018–19

บุนเดิสลีกา ฤดูกาล 2018–19 เป็นฤดูกาลที่ 56 ของบุนเดิสลีกา การแข่งขันระดับพรีเมียร์ของฟุตบอลเยอรมัน ซี่งจะเริ่มต้นขึ้นในวันที่ 24 สิงหาคม ค.ศ. 2018 และจะสิ้นสุดฤดูกาลในวันที่ 18 พฤษภาคม ค.ศ. 2018 บาเยิร์นมิวนิก คือทีมที่ชนะเลิศเมื่อฤดูกาลที่แล้ว
ฤดูกาลนี้จะเป็นฤดูกาลแรกที่ใช้วีเออาร์
ทีม.
ทั้งหมด 18 ทีมที่เข้าร่วมในฤดูกาล 2018–19 ของบุนเดิสลีกา ณ วันที่ 6 พฤษภาคม ค.ศ. 2018, 16 ทีมได้รับการยืนยันพื้นที่ในลีกเรียบร้อยแล้ว
1. <templatestyles src="การอ้างอิง/styles.css"/>^ 
เพลย์ออฟเลื่อนชั้น-ตกชั้น.
"เวลาทั้งหมดคือ UTC+2".
นัดที่สอง.
"รวมผลสองนัด เสมอ 2–2. อูนิโอนเบอร์ลินชนะด้วยกฏประตูทีมเยือนและได้เลื่อนชั้นสู่บุนเดิสลีกา, ในขณะที่ เฟาเอ็ฟเบ ชตุทท์การ์ท เป็นทีมที่ต้องตกชั้นสู่ ซไวเทอบุนเดิสลีกา."
สถิติ.
แฮท-ทริคส์.
5
ลิงค์ลิสต์แบบสองทิศทาง

ลิงค์ลิสต์แบบสองทิศทาง  เป็นโครงสร้างของข้อมูลไว้ใน node เป็นลำดับ โดยแต่ละ node จะประกอบไปด้วยข้อมูลและ pointer 2 ตัว ชี้ไปยัง node ถัดไปและอีกหนึ่งตัวชี้ไปยัง node ถัดไปและอีกหนึ่งตัวชี้ไปยัง node ก่อนหน้า ยกเว้น node แรกที่ Pointer สำหรับชี้ไป node ก่อนหน้าจะชี้ไปที่ null และ node สุดท้ายที่ pointer สำหรับชี้ไป node ถัดไปจะชี้ไปที่ null ถ้านํา node มาเรียงต่อ ๆ กัน เป็นลำดับจะได้ doubly linked list ของข้อมูล n ตัวโดยจะกำหนดให้มี pointer อย่างน้อย 1 ตัวที่ชี้ไปยัง node ตัวแรกของ doubly linked list เสมอ
การนำไปใช้.
class Node:
 # Constructor to create a new node
 def __init__(self, data):
 self.data = data
 self.next = None
 self.prev = None 
 # Class to create a Doubly Linked List
class DoublyLinkedList:
 # Constructor for empty Doubly Linked List
 def __init__(self):
 self.head = None
การเพิ่ม Node.
2.1 การเพิ่ม Node ข้างหน้า
 def push(self, new_data):
 new_node = Node(new_data)
 new_node.next = self.head
 if self.head is not None:
 self.head.prev = new_node
 self.head = new_node
2.2 การเพิ่ม Node ข้างหลัง
 def append(self, new_data):
 new_node = Node(new_data)
 new_node.next = None
 if self.head is None:
 new_node.prev = None
 self.head = new_node
 return
 last = self.head
 while(last.next is not None):
 last = last.next
 last.next = new_node
 new_node.prev = last
 return
การลบ Node.
 def delete(self, valueToDelete):
 currentNode = self.head
 previousNode = None
 while currentNode is not None:
 if currentNode.data == valueToDelete:
 if previousNode is None: 
 newHead = currentNode.next
 currentNode.next = None
 return newHead # Deleted the head
 previousNode.next= currentNode.next
 return self.head
 previousNode = currentNode
 currentNode = currentNode.next
 return self.head# Value to delete was not found.
การค้นหา Node.
 def search(self,data):
 node = self.head
 while (node and node.data != data):
 node = node.next
 return None
 return node.data 
การแสดงผล.
 def printList(self):
 output = '['
 currentNode = self.head
 while currentNode is not None:
 output += str(currentNode.data)
 currentNode = currentNode.next
 if currentNode is not None:
 output += ', '
 output += ']'
 return output
ดูเพิ่ม.
<templatestyles src="Reflist/styles.css" />
การเรียงลำดับแบบลูกปัด

"การจัดเรียงแบบลูกปัด" หรือที่เรียกอีกชื่อว่า "การจัดเรียงแบบแรงโน้มถ่วง" เป็นขั้นตอนวิธีการเรียงลำดับแบบธรรมชาติ พัฒนาโดย Joshua J. Arulanandham, และ  ในปี ค.ศ.2002
ลักษณะการทำงาน.
การจัดเรียงแบบลูกปัดเริ่มแรกโดยให้จำนวนเสาที่ใส่ลูกปัดเท่ากับค่าของข้อมูลตัวนั้นๆ โดยจำนวนแถวแนวตั้งเท่ากับจำนวนทั้งหมดของข้อมูลที่ต้องการจะเรียงลำดับ เมื่อใส่ลูกปัดตามข้อมูลที่มีอยู่จนครบแล้ว ลูกที่ลอยอยู่โดยไม่มีอะไรรองรับจะตกลงโดยแรงโน้มถ่วง
ความซับซ้อนของการทำงาน.
O(1) : ลูกปัดทั้งหมดเคลื่อนที่พร้อมกันในหน่วยเวลาเดียวกันเช่นเดียวกับตัวอย่างทางกายภาพที่เรียบง่ายข้างต้น นี่คือความซับซ้อนที่เป็นนามธรรมและไม่สามารถนำไปปฏิบัติได้
O(√n) : ในรูปแบบทางกายภาพที่สมจริงที่ใช้แรงโน้มถ่วงเวลาที่ใช้ในการปล่อยให้ลูกปัดตกลงมาเป็นสัดส่วนกับรากที่สองของความสูงสูงสุดซึ่งเป็นสัดส่วนกับ n (จำนวนข้อมูลทั้งหมด)
O(n) : ลูกปัดจะถูกย้ายไปทีละแถว นี่คือกรณีที่ใช้ในโซลูชั่นฮาร์ดแวร์อนาล็อกและดิจิทัล
O(S) : โดย S คือผลรวมของจำนวนเต็มในชุดข้อมูล ลูกปัดแต่ละลูกจะถูกย้ายทีละลูก นี่เป็นกรณี่จัดเรียงแบบลูกปัดโดยไม่มีกลไกเพื่อช่วยในการหาช่องว่างด้านล่างของลูกปัด
ตัวอย่างการเขียนโปรแกรม.
ตัวอย่างการเขียนโปรแกรมด้วยภาษาไพทอน (Python) โปรแกรมนี้ใช้ได้เฉพาะกับชุดข้อมูลที่มีสมาชิกภายในเป็น "จำนวนเต็มบวก" หรือ "มากกว่า 0"
def Gravity(obj):
 n = len(obj)
 if all([type(x) == int and x >= 0 for x in obj]):
 reference = [range(x) for x in obj]
 else:
 raise ValueError("All elements must be positive integers")
 intermediate = []
 index = 0
 previous = n
 while previous:
 intermediate.append(range(previous))
 index += 1
 previous = sum([1 for x in reference if len(x) > index])
 index = 0
 previous = len(intermediate)] # จำนวนที่มากที่สุด
 out = [0 for x in range(n)]
 out[n-1] = previous
 for i in range(0,n-1): 
 previous = sum([1 for x in intermediate if len(x) > n-i-1])
 out[i] = previous
 return out 
obj = [2, 4, 1, 3, 3]
print(Gravity(obj)) # [1, 2, 3, 3, 4]
การเรียงลำดับสลีป

การเรียงลำดับแบบสลีป  เป็นอัลกอริทึมการเรียงลำดับตามเวลา ทำงานโดยเชื่อมโยงตัวนับเวลากับแต่ละไอเท็มที่ต้องการจะเรียงลำดับ เคาน์เตอร์แต่ละตัวจะตั้งค่าเริ่มต้นด้วยค่าขององค์ประกอบที่จะสั่ง เคาน์เตอร์จะลดลง แล้วที่ความเร็วเท่ากัน เมื่อตัวนับที่กำหนดสิ้นสุดลงองค์ประกอบที่เชื่อมโยงจะถูกเพิ่มลงในตอนท้ายของรายการ เนื่องจากตัวนับหยุดขึ้นอยู่กับขนาดขององค์ประกอบรายการจะเรียงลำดับเมื่อเคาน์เตอร์ทั้งหมดถูกหยุดลง สามารถใช้งานได้โดยใช้ตัวจับเวลาระบบปฏิบัติการเช่นโดยการแยกแต่ละกระบวนการออกเป็นส่วน ๆ หรือใช้เวคเตอร์ตัวนับ
ประสิทธิภาพ.
Sleep sort จะก่อให้เกิดกระบวนการหนึ่งสำหรับแต่ละอาร์กิวเมนต์ แต่ละกระบวนการรอประมาณ n วินาทีจากนั้นพิมพ์ n ออกมา ซึ่งหมายความว่าใช้เวลา 1 วินาทีในการพิมพ์ "1", 2 วินาทีเพื่อพิมพ์ "2", 100 วินาทีเพื่อพิมพ์ "100" ซึ่งหมายความว่าส่วนใหญ่ตัวเลขจะถูกพิมพ์ออกมาตามลำดับขนาดของมันดังนั้นจึงเป็นการ "เรียงลำดับ" อาร์กิวเมนต์
ความซับซ้อนของอัลกอริธึมนี้ในโลกที่สมบูรณ์แบบคือ O(max (args)) เนื่องจากจะใช้เวลาสูงสุด (args) วินาทีในการพิมพ์ arg ที่ขนาดใหญ่ที่สุด ในความเป็นจริงความซับซ้อนคือ O(n ^ 2 + max (args)) เนื่องจากการรักษากระบวนการพื้นหลังหลายระบบขึ้นอยู่กับระบบปฏิบัติการเพื่อจัดการการสลับบริบทและจัดลำดับความสำคัญของกระบวนการดังนั้นอัลกอริทึมจึงใช้การจัดเรียงที่แท้จริงของเคอร์เนล
นอกจากนี้ยังไม่มีการค้ำประกันว่าผลลัพธ์ของการจัดเรียงเป็นจริงถูกต้องซึ่งเป็นคุณลักษณะที่อัลกอริทึมการเรียงลำดับอื่น ๆ ส่วนใหญ่ไม่มี
Coding.
Python.
from time import sleep
from threading import Timer 
def sleepsort(values):
 sleepsort.result = []
 def add1(x):
s leepsort.result.append(x)
 mx = values[0]
 for v in values:
 if mx < v:
 mx = v
 Timer(v, add1, [v]).start
 sleep(mx+1)
 return sleepsort.result
x = [5, 1, 3, 7]
print sleepsort(x)
Result = [1, 3, 5, 7]
ขั้นตอนวิธีของพริม

ขั้นตอนวิธีของพริม  ถูกพัฒนาโดยนักคณิตศาสตร์ชื่อ Vojtech Jarnik ในปี 1930 ต่อมาถูก พัฒนาต่อโดยนักคอมพิวเตอร์ชื่อ Robert C. Prim ในปี1957 และ Edsger Dijkstra ในปี 1959 ดังนั้น อัลกอริทึมนี้บางทีจึงมักเรียกว่า DJP Algorithm, Jarnik Algorithm หรือ Prim-Jarnik Algorithm ซึ่งเป็นอัลกอริทึมที่ใช้ในการหาขนาด หรือน้ำหนักของต้นไม้ทอดข้ามที่น้อยที่สุด
เราจะเริ่มจากการทำ minimum spanning tree เล็ก ๆ ในกราฟก่อน จากนั้นจะค่อย ๆ เลือก edge ที่ไม่ต่อกับ minimum spanning tree ย่อย ๆ เดิมมาต่อเพิ่มไปเรื่อย ๆ จนได้ครบทุก node ซึ่ง algorithm ตัวนี้จะ implement คล้าย ๆ กับ Dijkstra's Algorithm
Code ขั้นตอนวิธีของพริม.
import heapq
def prim(nodes,edges):
 if nodes==None and edges==None:
 return None
 for u, v, w in edges:
 if u not in conn:
 conn[u] = [(w,u,v)]
 # print(conn[u]) 
 else:
 conn[u].append((w, u, v))
 # print(conn[u]) 
 if v not in conn:
 conn[v] = [(w,v,u)]
 # print(conn[v]) 
 else:
 conn[v].append((w, v, u)) 
 # print(conn[v]) 
 node = nodes[0] 
 usable_edges = conn[node] 
 heapq.heapify(usable_edges)
 Q = set(node)
 mst = []
 while len(usable_edges) > 0: 
 wt, from_node, to_node = heapq.heappop(usable_edges) 
 if to_node not in Q:
 Q.add(to_node)
 mst.append((from_node, to_node, wt))
 # print(mst) 
 for edge in conn[to_node]: 
 ww, uu, vv = edge
 if vv not in Q:
 heapq.heappush(usable_edges, (ww, uu, vv)) 
 return mst
testcase ขั้นตอนวิธีของพริม.
import heapq
from prim import prim
def test_case1:
 edges = [ ("A", "B", 7), ("A", "D", 5),
 ("B", "C", 8), ("B", "D", 9), ("B", "E", 7),
 ("C", "E", 5),
 ("D", "E", 15), ("D", "F", 6),
 ("E", "F", 8), ("E", "G", 9),
 ("F", "G", 11)]
 nodes = ["A","B","C","E","F","G"]
 mst=[('A', 'D', 5),('D', 'F', 6),('A', 'B', 7),('B', 'E', 7),('E', 'C', 5),('E', 'G', 9)]
 assert prim(nodes,edges)==mst
def test_case2:
 edges = [ ("A", "B", 4),("A", "C", 3),("A", "D", 5),("B", "D", 2)]
 nodes = ["A","B","C",]
 mst=[ ("A", "C", 3),("A", "B", 4),("B", "D", 2)]
 assert prim(nodes,edges)==mst
def test_case3:
 edges =None
 nodes =None
 mst=None
 assert prim(nodes,edges)==mst
def test_case4:
 edges =[ ("A", "B", 2), ("A", "E", 2),("A", "C", 3),("B", "D", 4), ("D", "C", 5), ("E", "C", 6)]
 nodes =["A","B","C","E"]
 mst=[ ("A", "B", 2),("A", "E",2),("A", "C", 3),("B", "D", 4)]
 assert prim(nodes,edges)==mst
แฮชชิงคู่

แฮชชิ่งคู่  เป็นเทคนิคการเขียนโปรแกรมคอมพิวเตอร์ โดยใช้ตารางแฮชเพื่อป้องกันการชนกันของแฮช ในกรณีที่สองค่าที่แตกกต่างกันค้นหาคีย์แฮชเดียวกัน ซึ่งการแฮชสองชั้นเป็นเทคนิค การแฮชแบบสองชั้นถูกนำไปใช้ในคลังโปรแกรมที่นิยมมาก
หลักการทำงาน.
1. กำหนดความกว้างของตารางแฮช และ ค่าที่ใช้เพื่อเลื่อนค่าจากตำแหน่งเดิม
2. กำหนดข้อมูลที่เราต้องการ อย่างตัวอย่างจะกำหนดให้คือ 26, 54, 94, 17, 31, 77, 44 และ 51 ความกว้างของตาราง คือ 13 ค่าที่ใช้เพื่อเลื่อนค่าจากตำแหน่งเดิม คือ 5
3. นำข้อมูลที่กำหนดให้มาคำนวณ โดย ข้อมูล ณ ตำแหน่งที่ Mod ความกว้างของตาราง (<math>k\bmod length
</math>) จะได้ <math>26\mod3=0</math> ซึ่งเป็นค่าในตำแหน่งของตารางแฮช แล้วทำต่อให้ครบทุกค่า
4. หาค่าการแฮชสองชั้นโดยใช้ ค่าที่ใช้เพื่อเลื่อนค่าจากตำแหน่งเดิม ลบกับ ข้อมูล ณ ตำแหน่งที่ Mod ค่าที่ใช้เพื่อเลื่อนค่าจากตำแหน่งเดิม  (<math>N-k\mod N</math>) จะได้ <math>5-k\mod 5</math>
5. นำค่าที่ได้ในข้อที่ 3 ไปใส่ยังตารางในข้อที่ 2
5.1 ค่า 26 ตำแหน่งที่ 0
5.2 ค่า 54 ตำแหน่งที่ 2
5.3 ค่า 94 ตำแหน่งที่ 3
5.4 ค่า 17 ตำแหน่งที่ 4
5.5 ค่า 31 ตำแหน่งที่ 5
5.6 ค่า 77 ตำแหน่งที่ 12
5.7 ค่า 44 ตำแหน่งที่ 5 (กรณีค่าที่ตำแหน่งทับกัน จะนำค่าจากตารางในข้อที่ 4 มา บวกกับ ค่าตารางที่ 1 จะได้ 5 + 1 แล้ว Mod ด้วยความกว้างของตารางแฮช จะเท่ากับ 6)
เมื่อได้ค่าเท่ากับ 6 แล้ว จะเป็นค่าตำแหน่งใหม่ที่ใส่ลงในตาราง
ค่า 51 ตำแหน่งที่ 12 (กรณีค่าที่ตำแหน่งทับกัน จะนำค่าจากตารางในข้อที่ 4 มา บวกกับ ค่าตารางที่ 1 จะได้ 12 + 4 แล้ว Mod ด้วยความกว้างของตารางแฮช จะเท่ากับ 3)
เมื่อได้ค่าเท่ากับ 3 แล้ว จะเป็นค่าตำแหน่งใหม่ที่ใส่ลงในตาราง แต่เมื่อกรณียังมีค่าในตารางให้นับเพิ่มอีก 3
กรณียังมีค่าในตารางให้นับเพิ่มอีก 3
กรณียังมีค่าในตารางให้นับเพิ่มอีก 3 แต่เมื่อเจอช่องที่ว่างเปล่า สามารถนำค่านั้นลงในตารางได้ทันที
ความซับซ้อนในการทำงาน.
จะสรุปได้ว่า Big(O) = O(<math>n^2</math>) Best Case คือ ขนาดของข้อมูลเป็น 0 มีค่าเดียว หรือข้อมูลมีค่ามากกว่าตาราง O(1) Worst Case คือ ขนาดของข้อมูลที่ให้ฟังก์ชั่นทำงานครบทั้งหมด O(<math>n^2</math>)
ตัวอย่างการเขียนโปรแกรม.
def doubleHashing(data, hashTableSize, doubleHashSize):
 if len(data) > hashTableSize:
 return None
 listOfHashTable = [None] * hashTableSize
 for i in range(len(data)):
 primaryHash = data[i] % hashTableSize
 doubleHash = primaryHash
 if listOfHashTable[primaryHash] is None:
 listOfHashTable[primaryHash] = data[i]
 else:
 while listOfHashTable[doubleHash] is not None:
 secondary = doubleHashSize - (data[i] % doubleHashSize)
 doubleHash = (doubleHash + secondary) % hashTableSize
 listOfHashTable[doubleHash] = data[i]
 return listOfHashTable
สโมสรฟุตบอลปานาซีไนโกส

สโมสรฟุตบอลปานาซีไนโกส  สโมสรฟุตบอลอาชีพของประเทศกรีซ มีที่ตั้งอยู่ใน กรุงเอเธนส์ ทุกวันนี้พวกเขาเป็นส่วนหนึ่งของ ปานาซีไนโกส เอโอ สโมสรกีฬาแบบครบวงจรที่โด่งดังที่สุดของกรีซและพวกเขาเป็นสโมสรฟุตบอลที่เก่าแก่ที่สุดของกรีซที่ยังทำกิจกรรมอยู่
สโมสรปานาซีไนโกสก่อตั้งเมื่อ ค.ศ. 1908 โดย จอร์จอส คาลาฟาติส และเพื่อนนักกีฬากว่า 40 คนโดยแยกออกมาจากสโมสรกีฬาแห่งหนึ่งภายหลังจากทางสโมสรกีฬาแห่งนั้นตัดสินใจยุติการทำทีมฟุตบอลโดยปานาซีไนโกสในยุคแรกถูกก่อตั้งขึ้นเพื่อฝึกสอนกีฬาเท่านั้น
ต่อมาทางสโมสรได้เข้าร่วม ซูเปอร์ลีกกรีซ และกลายเป็นหนึ่งในสโมสรที่ประสบความสำเร็จมากที่สุดในวงการฟุตบอลกรีซและเป็นหนึ่งในสามสโมสรที่ไม่เคยตกชั้นจากลีกสูงสุดร่วมกับ เออีเค เอเธนส์ และ โอลิมเปียกอส
สโมสรฟุตบอลปานาซีไนโกสเป็นสโมสรฟุตบอลของกรีซที่ประสบความสำเร็จมากที่สุดในการแข่งขันฟุตบอลยุโรปเป็นทีมเดียวของกรีซที่ได้เข้าสู่รอบชิงชนะเลิศของฟุตบอล ยูโรเปียน คัพ (ยูฟ่าแชมเปียนส์ลีก ในปัจจุบัน) ปี ค.ศ. 1971 ภายใต้การคุมทีมของ แฟแร็นตส์ ปุชกาช ตำนานยอดกองหน้าของ ทีมชาติฮังการี และ เรอัลมาดริด แต่แพ้ให้กับ อายักซ์ อัมสเตอร์ดัม เข้าถึงรอบรองชนะเลิศถึง 2 ครั้งคือปี ค.ศ. 1985 และ ค.ศ. 1996 และเป็นทีมเดียวของกรีซที่ได้ลงแข่ง ฟุตบอลชิงแชมป์สโมสรยุโรปและอเมริกาใต้ (1971) นอกจากนี้พวกเขายังเข้าถึงรอบก่อนรองชนะเลิศของแชมเปียนส์ลีกถึง 2 ครั้งใน ค.ศ. 1992 และ ค.ศ. 2002 และรอบก่อนรองชนะเลิศของ ยูฟ่า คัพ อีก 2 ครั้งใน ค.ศ. 1988 และ ค.ศ. 2003 พวกเขายังคว้าแชมป์ บอลข่าน คัพ ใน ค.ศ. 1977 ปานาซีไนโกสเป็นสมาชิกของ สมาคมสโมสรฟุตบอลยุโรป
ต้นไม้ค้นหาไตรภาค

ในวิทยาการคอมพิวเตอร์ ต้นไม้ค้นหาไตรภาค  เป็นทรัยประเภทหนึ่งซึ่งมีการจัดเรียงบัพแบบที่คล้ายกับต้นไม้ค้นหาทวิภาค แต่มีบัพลูกสามบัพแทนที่จะมีสองบัพ ต้นไม้ค้นหาไตรภาคสามารถใช้เป็นโครงสร้างแผนที่สัมพันธ์ที่มีความสามารถค้นหาสายอักขระแนวเดิม อย่างไรก็ดี ต้นไม้ค้นหาไตรนามใช้พื้นที่มีประสิทธิภาพกว่าเมื่อเทียบกับต้นไม้เติมหน้ามาตรฐานแต่มีความเร็วช้ากว่า การใช้ต้นไม้ค้นหาไตรภาคทั่วไป เช่น การตรวจสอบตัวสะกดและการเติมคำอัตโนมัติ
ตัวอย่าง.
<syntaxhighlight>
 c
 a u h
 t t e u
 s p e i s
</syntaxhighlight>
จากกราฟนี้แสดงให้เห็นแต่ละโหนดที่ถูก insert หรือเพิ่มเข้ามาเป็นโครงสร้างของ TST โดยมีการเพิ่มข้อมูล "cute", "cup", "at", "as", "he", "us" and "i" ตามลำดับ โดยข้อมูลที่ถูกเพิ่มเข้ามาก่อนนั้นจะเป็นกราฟ tree ที่อยู่ในตำแหล่งตรงกลาง และข้อมูลลำดับถัดไปหากลำดับตัวอักษรมีค่าน้อยกว่า parent node ก็จะเป็นกราฟ child node ที่อยู่ซ้ายมือ เช่นเดียวกันหากข้อมูลที่เพิ่มเข้ามามีค่าลำดับตัวอักษรมากกว่า parent node ก็จะอยู่ child node ขวามือ
CODE (PYTHON).
คุณสมบัติของโหนด
class Node:
 def __init__(self, data):
 self.data = data
 self.end = False
 self.left = None
 self.mid = None
 self.right = None
 def print_(self):
 return ".join(['[', self.data,
 (" if not self.end else ' <end>'),
 (" if self.left is None else ' left: ' + self.left.print_),
 (" if self.mid is None else ' mid: ' + self.mid.print_),
 (" if self.right is None else ' right: ' + self.right.print_), ']'])
การเพิ่มข้อมูล
def add(self, node, string):
 if len(string) == 0:
 return node
 head = string[0]
 tail = string[1:]
 if node is None:
 node = Node(head)
 if head < node.data:
 node.left = self.add(node.left,string)
 elif head > node.data:
 node.right = self.add(node.right,string)
 else:
 if len(tail) == 0:
 node.end = True
 else:
 node.mid = self.add(node.mid, tail)
 return node
การค้นหาข้อมูล
def search(self, node, string):
 if node is None or len(string) == 0:
 return False
 head = string[0]
 tail = string[1:]
 if head < node.data:
 return self.search(node.left, string)
 elif head > node.data:
 return self.search(node.right, string)
 else:
 if len(tail) == 0 and node.end:
 return True
 return self.search(node.mid, tail)
การเรียงลำดับแบบรังนกพิราบ

การเรียงลำดับแบบรังนกพิราบ  เป็นขั้นตอนวิธีการเรียงลำดับที่เหมาะกับการเรียงลำดับรายการส่วนย่อยที่จำนวนส่วนย่อย (n) และความยาวของพิสัยค่าหลักที่เป็นไปได้ (N) ประมาณเท่า ๆ กัน ต้องใช้ O(n + N) ครั้ง การเรียงลำดับแบบนี้คล้ายกับการเรียงลำดับนับ แต่ต่างกันที่การเรียงลำดับนี้ "ย้ายรายการสองครั้ง ครั้งหนึ่งเข้าแถวลำดับที่ฝากข้อมูลแล้วอีกครั้งย้ายกับจุดหมายสุดท้าย"
CODE (PYTHON).
def Pigeonhole_sort(array):
 min_arr = min(array)
 size = max(array) - min_arr + 1
 holes = [0] * size
 for i in array:
 holes[i - min_arr] += 1
 i_array = 0
 for count in range(size):
 while holes[count] > 0:
 array[i_array] = count + min_arr
 holes[count] -= 1
 i_array += 1
 return array
TEST CASE.
import unittest
from PigeonholeSorting import Pigeonhole_sort
import random
def is_sorted(array):
 n = len(array)
 for i in range(1,n):
 if array[i] < array[i-1]:
 return False
 return True
class test_sorting(unittest.TestCase):
 def test_ipigeonhole_sort(self):
 max_size = 1500
 for size in range(1, max_size + 1):
 array = [random.randrange(20) for num in range(size)]
 sorted = Pigeonhole_sort(array)
 self.assertTrue(is_sorted(sorted))
ซอฟต์ฮีป

ในวิทยาการคอมพิวเตอร์ โดย Soft heap เป็นตัวแปรในโครงสร้างข้อมูล(Data structure) heap ง่ายๆ ซึ่งมีคำสั่งที่สามารถสั่งงานได้ 5 ชนิด นี่คือการลุล่วงคำสั่งโดยการ " corrupting(ทำความเสียหาย)" (การเพิ่มขึ้น) เป็นกุญแจสำคัญในค่าของจำนวนที่แน่นอนที่อยู่ใน Heap โดยมีคำสั่งที่ให้ในการดำเนินการดังนี้
Heapอื่น ๆ เช่น heaps Fibonacci สามารถทำคำสั่งได้สำเร็จมากที่สุดโดยไม่มีจำเป็นต้องมี"corrupting", แต่ไม่สามารถให้ขอบเขตเวลาคงที่บนการดำเนินการในคำสั่ง “ลบ” (delete) ที่สำคัญได้ ปริมาณของ Corruptionสามารถควบคุมได้โดยการเลือกพารามิเตอร์ “ε”, แต่การตั้งค่าต่ำกว่านี้จำเป็นต้องมีการใส่เวลามากขึ้นด้วยเช่นกัน (O(log 1/ε) สำหรับอัตราการผิดพลาดของ ε)
ท้ายที่สุดอัลกรอลิทึมจะมีลักษณะดังนี้:
 function softHeapSelect(a[1..n], k)
 if k = 1 then return minimum(a[1..n])
 create(S)
 for i from 1 to n
 insert(S, a[i])
 for i from 1 to n/3
 x := findmin(S)
 delete(S, x)
 xIndex := partition(a, x) "// Returns new index of pivot x"
 if k < xIndex
 softHeapSelect(a[1..xIndex-1], k)
 else
 softHeapSelect(a[xIndex..n], k-xIndex+1)
ค่าตัวแปรทั่วไปที่ใช้ในการเรียงลำดับความสำคัญ เรียกว่า “Soft Heap” โครงสร้างข้อมูลจะถูกสนับสนุนโดยกระบวนการหลักดังนี้ : insert(การแทรก), delete(การลบ), meld(การรวม), findmin(หาค่าที่น้อยที่สุด) เป็นที่น่าแปลกใจมากที่มันมีความสามารถในการเอาชนะขอบเขตของลอกาลึทึมบนความซับซ้อนของ Heap ในแบบจำลองการเปรียบเทียบพื้นฐาน เพื่อที่ทำลายอุปสรรค์ของทฤษฎีนี้ เอนโทรปีของโครงสร้างข้อมูลจะถูกทำให้ลดลงโดยค่าบางค่าในKeys ซึ่งมีการผสมลำดับของ n คำสั่งกับค่าของความผิดพลาด(Error rate, ε) จะมีค่าอยู่ระหว่าง (0< ε ≤ 1/2) สิ่งที่เป็นข้อยืนยันคือในเวลาใดๆ ส่วนมาก ε*n มันจะมี keys จะถูกยกขึ้นมาใช้งาน ,การหักล้างความซับซ้อนของแต่ละคำสั่งนั้นเป็นที่แน่นอน ยกเว้นในคำสั่ง Insert ซึ่งจะใช้เวลา O(Log 1/ε) ครั้ง
Soft Heap จะดีที่สุดก็ต่อเมื่อมีค่าของ ε อยู่ในแบบจำลองการเปรียบเทียบพื้นฐาน โดยโครงสร้างข้อมูลนั้นจะมีแค่Pointer อยู่อย่างเดียว ไม่มี Array ใดๆที่จะใช้ค่าเลขสมมุติในการสร้าง Keys ได้ แนวความคิดหลักของ Soft Heap คือการเคลื่อนย้ายรายการข้ามโครงสร้างข้อมูลไม่ใช่ทีละรายการแต่เป็นกลุ่ม นั้นเป็นไปอย่างปกติ, ในโครงสร้างข้อมูลจะมีลักษณะคล้ายกับ Carpooling (การร่วมโดยสารกันไปในเส้นทางเดียวกัน โดยในยานพาหนะเดียวกัน) Keys จะต้องขึ้นอยู่กับผลของมัน เพื่อที่จะรักษาลำดับโครงสร้างข้อมูลของ Heap เอาไว้ Soft Heap สามารถใช้การคำนวณได้อย่างแน่นอนหรือ มีค่ามัธฐาน และค่าเปอร์เซ็นสูงสุด มันมีประโยชน์มากสำหรับการประมาณค่าการเรียงลำดับข้อมูล(Sorting)และ เพื่อคำนวณหาค่าที่ต่ำที่สุดของแผนภูมิต้นไม้อีกด้วย
อินเตอร์สเตต 2

<ns>0</ns>
 <revision>
 <parentid>11432443</parentid>
 <timestamp>2025-01-04T20:06:27Z</timestamp>
 <contributor>
 <username>JasperBot</username>
 </contributor>
 <comment>แทนที่ {lang-??} ด้วย {langx|??}</comment>
 <origin>12066973</origin>
 <model>wikitext</model>
 <format>text/x-wiki</format>

อินเตอร์สเตต 2  เป็นทางหลวงอินเตอร์สเตตแนวตะวันออก–ตะวันตก มีเส้นทางผ่านภูมิภาคหุบเขารีโอแกรนด์ของเท็กซัสใต้ เริ่มต้นที่ทางแยกบนทางหลวงสหรัฐหมายเลข 83 ในเพนิทัส (Penitas) มุ่งหน้าไปทางทิศตะวันออกก่อนที่จะสิ้นสุดบนอินเตอร์สเตต 69 อี, อินเตอร์สเตต 77, และทางหลวงสหรัฐหมายเลข 83 ในนครฮาร์ลินจิน ระยะทางทั้งหมดของอินเตอร์สเตต 2 มีการใช้เส้นทางร่วมกันกับทางหลวงสหรัฐหมายเลข 83 และมีเส้นทางขนานไปกับทางหลวงเม็กซิโกหมายเลข 2 ซึ่งเป็นเส้นทางหลักแนวตะวันออก–ตะวันตกในฝั่งประเทศเม็กซิโกขนานไปกับพรมแดนประเทศเม็กซิโก–สหรัฐซึ่งเป็นแนวแม่น้ำรีโอแกรนด์